stanford-oval/wikipedia huggingface dataset:
Luettelo televisiosarjan Mistralin tuulet henkilöistä
Sarjasta lähteneet > Driss Kenitra (Faycal Safi)

Drissin vanhemmat ovat alun perin Marokosta. Driss syntyi Ranskassa muslimivanhemmille. Hän on älykäs ja rohkea, mutta saa selvitä pelkillä hanttihommilla.
Hänelle tärkeitä arvoja ovat muun muassa molemminpuolinen uskollisuus ja rehellisyys. Hän oli yksi ensimmäisistä Mistralilaisista, jotka vastustivat Mistralin kunnostusta. Hän uhkasi Frémontia, mutta viisaasti ilman minkäälaista väkivaltaa, vaikka hänen oma perheensä oli määrä karkottaa.
Drissin rohkeuden ansiosta Ninon rakastuu häneen. Ja myös Driss, köyhien slummien kasvatti rakastui vähän porvarilliseen pariisilaiseen. 
Drissin ja Ninonin rakkaustarina oli lopulta mahdoton. Ninon rakastui tahtomattaan Williamiin ja petti Drissiä hänen kanssaan. Drissille tämä oli niin valtava pettymys, että hän päätti lähteä armeijaan.
Sarjasta lähteneet > Bruno Livia (Philippe Granarolo)

Bruno Livia on koko Mistralin kauhu. Murhaajalääkäri piti Mistralia otteessaan siepatessaan Charlotten.
Bruno syöksyi kalliolta tyhjyyteen, toivottavasti lopullisesti.
Sarjasta lähteneet > Fabienne Duval (Mélanie Martinez)

Mistralissa työskentelevä reportteri.
Sarjasta lähteneet > William Charvet (Julien Duval)

Ninonin entinen luokkakaveri collegessa Pariisissa.
William oli jo silloin ihastunut Ninoniin, mutta Ninon ei ollut kiinnostunut hänestä.
William aloitti pianonsoiton vanhempiensa painostuksesta nelivuotiaana ja isänsä painostuksen takia hän yritti 12-vuotiaana itsemurhaa isänsä pistoolilla. Yritys epäonnistui, mutta William sokeutui. Hän jatkoi pianonsoittoa, mutta luopui klassisesta musiikista ja siirtyi jazziin.
Ninon oli aina luullut, että William yritti itsemurhaa hänen takiaan ja tunsi siitä syyllisyyttä. Ja kun William saapui Mistraliin, Ninon luuli Williamin yrittävän kostaa.
William oli todellisuudessa saapunut vain kertoakseen Ninonille itsemurhayrityksensä todelliset syyt ja sen, että hän rakasti tätä yhä. William tuli Marseilleen myös siksi koska hän halusi paeta isäänsä, koska hän halusi laittaa hänet psykiatriseen sairalaan. Jean-Alain uskoi Williamin olevan maanis-depressiivinen. He sopivat lopulta kun Jean pelasti Williamin hengen heittäytymällä Williamin eteen auton tullessa Williamia kohti. Ninonin ja Williamin suhde alkoi Ninonin petettyä sen hetkistä poikaystäväänsä Drissiä Williamin kanssa. He erosivat Williamin petettyä Ninonia Julietten kanssa. Mutta sitten William tajusi, ketä hän todella rakastaa ja sai Ninonin palamaan kanssaan yhteen. William on juuri käynyt silmäleikkauksessa, ja sai näkönsä takaisin. Hän lähti kiertueella eroten Ninonista.
Sarjasta lähteneet > Jean-Alain Charvet (Geoffroy Thiebaut)

Jean-Alain on Williamin isä. Heillä oli usein riitoja, mutta ne sovittiin kun Jean pelasti Williamin hengen.
Jean-Alainille ainoa tärkeä asia koko maailmassa on William.
Sarjasta lähteneet > Eva Cabestany (Valérie Leboutte)

Eva oli nainen, joka yritti saada Sformon kirjan, mutta kuoli avatessaan arkkua.
Matej Belin yliopisto

| Matej Belin yliopisto |
| --- | --- |

 lat. Universitas Matthiae Belii 
 engl. Matej Bel University 
Motto:  Eruditio mores futurum
Perustettu:  1992
Tyyppi:  julkinen yliopisto
Rehtori:  Vladimír Hiadlovský
Henkilökunta:  600
Opiskelijoita:  6300
Sijainti:  Banská Bystrica,  Slovakia
Kampus:  urbaani
Yhteistyö:  Euroopan yliopistoliitto
Sivusto:  https://www.umb.sk/en/
Matej Belin yliopisto on Banská Bystricassa, Slovakiassa sijaitseva julkinen yliopisto, joka sai yliopistostatuksen vuonna 2010 ja on Euroopan yliopistoliiton jäsen.
Matej Belin yliopisto on Keski-Slovakian tärkein korkeakoulu. Siellä on 600 yliopisto-opettajaa ja tutkijaa ja 6 300 opiskelijaa kuudessa tiedekunnassa: humanistiset tieteet, luonnontieteet, valtio-opin ja kansainvälisten suhteiden tiedekunnat, kasvatustieteet ja oikeustiede. Matej Belin yliopisto on ensimmäinen slovakialainen yliopisto, joka on saanut "HR Excellence in Research" -palkinnon. Kansainvälinen yhteistyö on kehittynyt nopeasti viime vuosina pääasiassa lukuisten EU:n ohjelmien kautta. Yliopisto toteuttaa parhaillaan kolmea H2020-hanketta ja Erasmus+ -hanketta, ja sillä on keskeinen rooli Vision2020-hankkeessa, joka on eurooppalaisten yliopistojen ja pk-yritysten arvostettu verkosto, ja jonka tavoitteena on lisätä osallistumista H2020-ohjelmaan. Yliopistolla on kehittynyt infrastruktuuri, jossa on riittävästi teknisiä laitteita, ja joita on viime vuosina parannettu Euroopan rakennerahastojen tuella. Kaikissa yliopiston tiloissa on pääsy maailmanlaajuisiin tietokantoihin, kuten Cambridge Journals: Humanities and Social Sciences, Emerald, Scopus, Science Direct, Springer Link, Web of Knowledge, Wiley Online Library jne. Yliopisto tarjoaa runsaasti tiloja tutkimukseen, opetukseen ja verkostoitumiseen. Kansainvälinen yhteistyö on kehittynyt nopeasti viime vuosina pääasiassa osallistumalla lukuisiin EU:n hankkeisiin viidennen, kuudennen ja seitsemännen puiteohjelman sekä H2020-ohjelman puitteissa. Lisäksi yliopistolla on pitkäaikaista kokemusta osallistumisesta moniin muihin tutkimushankkeisiin, joita rahoitetaan erilaisista apurahajärjestelmistä, esimerkiksi NIL-rahastoista, OSF:stä, CEEPUS-ohjelmasta, Interreg-ohjelmasta, Erasmus+ -ohjelmasta, brittiläisestä KHF-ohjelmasta, American Express -ohjelmasta, ETA GRANTS-ohjelmasta, VISEGRAD-ohjelmasta jne.
Vertailu muihin yliopistoihin

Matej Belin yliopisto sijoittui Slovakiassa sijalle 7 ja maailmanlaajuisessa 2023-luokituksessa sijalle 2536, ja sai pisteitä 86 tutkimusaiheesta. Yliopiston sijoitus perustuu kolmeen tekijään: tutkimustuotos (EduRankin indeksissä on 2373 akateemista julkaisua ja 12 705 viittausta, jotka on liitetty yliopistoon), ei-akateeminen maine ja 10 merkittävän alumniyrityksen vaikutus.
Aiheesta muualla

Matej Belin yliopiston kotisivut umb.sk (englanniksi)
Marie von Ebner-Eschenbach

Marie von Ebner-Eschenbach (o.s. Dubsky, 13. syyskuuta 1830 – 12. maaliskuuta 1916) oli itävaltalainen kirjailija, joka kuvasi romaaneissaan köyhien ja aristokratian elämää. Tunnetuimmassa teoksessaan Kunnan lapsi (Das Gemeindekind, 1887) hän kuvaa synnyinseutunsa Määrin oloja ja osoittaa sympatiaa köyhille ja lapsen ajatusmaailman ymmärtämystä.
Teokset > Suomennetut teokset

Kunnan lapsi (Das Gemeindekind), suom. Ester Peltonen,  WSOY 1903. Sarja: Suurten kertojain teoksia, 9. Teos verkossa
Aforismeja (valikoima kokoelmista Fünfhundert Aphorismen, 2015, 4. p. ja Sämtliche Werke, Band 4, 1920), toimittanut ja suomentanut Tuija Tuomaala, Punos-kustannus 2023.
Krambambuli. Teoksessa: Krambambuli ja muita eläinsankareita. Kansanvalistusseura 1911 Kertomus verkossa
Alkukieliset teokset

Maria Stuart in Schottland (1860)
Marie Roland 1867
Die Weilchen 1870
D:r Ritter 1872
Waldfräulein 1873
Ein Spätgeborner 1875
Bozena 1876
Neue Erzählungen 1881
Asiasta muualla

Vapaasti ladattavia Marie von Ebner-Eschenbachin e-kirjoja Projekti Lönnrotilta ja Project Gutenbergilta
Mikko Aarni

| Mikko Aarni> Henkilötiedot |
| --- | --- |
Syntynyt: 31. toukokuuta 1981 (ikä 43)
Jääpallon pelaaja
Pituus:  174 cm
Pelipaikka:  Hyökkääjä
| Urheilijan ura> Junioriseurat |
| --- | --- | --- | --- |
:  ToPV
Seurat
| Vuodet | Seura | O | (M) |
| 1997–2004 |  ToPV | – | (–) |
| 2004–2006 |  Kalix Bandy | 16 | (25) |
| 2006–2012 |  Sandvikens AIK | – | (–) |
Maajoukkue
| 2002–2012 |  Suomi | 76 | (32) |
 Seurajoukkueuran tilastot kattavat vain kansalliset sarjat, päivitetty 30.1.2013.  Maajoukkueuran tilastot päivitetty 30.1.2013.
Mikko Aarni (s. 31. toukokuuta 1981) on suomalainen entinen jääpalloilija. Hän edusti viimeksi Ruotsin Elitserienissä pelaavaa Sandvikens AIK:a, jossa Aarni lopetti uransa kauden 2011–2012 jälkeen. Keväällä 2011 Aarnista tuli kuudes suomalaispelaaja, joka on voittanut niin Suomen kuin Ruotsin jääpallomestaruuden.
Suomen A-maajoukkueessa Mikko Aarni pelasi 76 ottelua. Hän oli mukana myös vuonna 2004 maailmanmestaruuden voittaneessa joukkueessa.
Saavutukset

Maajoukkueessa
MM-kultaa: 2004
MM-hopeaa: 2011
MM-pronssia: 2006, 2007, 2008 2009, 2010
Seurajoukkueissa
Ruotsin mestaruus: 2011, 2012
Suomen mestaruus: 2000, 2002, 2004
SM-hopeaa: 1999, 2001, 2003
Mikko (albumi)

| Mikko Pyhimys |
| --- | --- | --- |

Studioalbumin tiedot
 Julkaistu: 3. tammikuuta 2020
 Tyylilaji: rap, pop
 Levy-yhtiö: Johanna Kustannus
Listasijoitukset
  Suomi 1.
Pyhimyksen muut julkaisut
| Olisinpa täällä 2019 | Mikko 2020 |   |
Singlet albumilta Mikko
 ”Muistuta mua” Julkaistu: 9. elokuuta 2019  ”v!@%#mikko” Julkaistu: 28. lokakuuta 2019  ”Valo pimeän” Julkaistu: 14. marraskuuta 2019
Mikko on Pyhimyksen kymmenes kokopitkä sooloalbumi. Albumi julkaistiin 3. tammikuuta 2020.
Kappaleet

Paskooks paavi metsään? – 3:04
Musta laatikko – 3:23
v!@%#mikko – 3:08
Valo pimeän – 3:15 (feat. Salla-Marja Hätinen)
Timo Ö. – 2:33 (sample Bitch Alert -yhtyeen kappaleesta "Loveson")
Muistuta mua – 3:57
Chanelle – 2:12
Matkalla Plutoon – 3:24
Heitä mut pois –  3:12
Punainen lanka – 3:14
Fuck the World – 2:45 (feat. Alexi Laiho)
Laskelmoitua kakkaa – 2:34
Kuinka kangas kudotaan? – 5:18
Parempi yksin – 3:03 (Vinyylijulkaisu)
Paranoid 4:20 – 3:23 (Vinyylijulkaisu)
Rakkauslaulu (Vain elämää kausi 9) – 3:30 (Vinyylijulkaisu)
Mulkut (Vain elämää kausi 9) – 2:59 (Vinyylijulkaisu)
Valonpisaroita feat. Ellinoora (Vain elämää kausi 9) – 2:44 (Vinyylijulkaisu)
Sireenit feat. Evelina (Vain elämää kausi 9) – 2:59 (Vinyylijulkaisu)
Biisi itkee feat. Pepe Willberg (Vain elämää kausi 9) – 3:10 (Vinyylijulkaisu)
Mejit

Mejit
Majit satelliittikuvassa
| --- | --- |
Muut nimet:  Mãjej
Sijainti:  Marshallinsaaret 
Saariryhmä:  Ratak
Korkein kohta:  3 m
Pinta-ala:  1,86 km²
| --- | --- |
Asukasluku:  348 (2011)
muokkaa - muokkaa wikitekstiä - muokkaa Wikidataa
Mejit (omakielinen nimi: Mãjej) on saari Marshallinsaarilla Tyynellämerellä. Se sijaitsee Ratakin saariketjussa mutta muista sen saarista syrjässä. Sen lähimmät naapuriatollit ovat Ailuk ja Wotje.
Mejitin pinta-ala on 1,86 neliökilometriä ja asukasluku oli 348 vuonna 2011. Useimmat saaren asukkaat ovat kaksikielisiä ja puhuvat sekä marshallin kieltä että englantia.
Medeón

| Medeón Μεδεών |
| --- | --- |
 Kunnallisyksikön sijainti
 Medeón
 Koordinaatit: 38°47′N, 21°7′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Áktio-Vónitsa
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  380202
Väkiluku (2011):  3 858
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Medeón (kreik. Μεδεών; virallisesti Δημοτική Ενότητα Μεδεώνος, Dimotikí Enótita Medeónos) on yksi Áktio-Vónitsan kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 3 858 (vuonna 2011).
Medeónin kunnallisyksikkö käsittää Áktio-Vónitsan kunnan kaakkoisosan. Se on ottanut nimensä alueella sijainneelta antiikin ajan Medionin eli Medeonin kaupungilta. Kunnallisyksikön suurin asutus on Katoúnan kylä. Medeón oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Áktio-Vónitsan kunnaksi yhdessä Anaktórion ja Pálairoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Medeónin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Achyrá | Achyrá | 117 |
| Aetós | Aetós | 480 |
| Katoúna | Ágios Nikólaos | 81 |
| Katoúna | Katoúna | 1 677 |
| Katoúna | Loutráki | 69 |
| Kompotí | Kompotí | 396 |
| Konopína | Konopína | 403 |
| Trýfos | Trýfos | 635 |
Yhteensä: 3 858
Matthias Walkner

| Matthias Walkner |
| --- | --- |

Henkilötiedot
Syntynyt: 1. syyskuuta 1986 (ikä 38) Kuchl
Kansalaisuus:  Itävalta
Moottoriurheilija
Dakar-ralli
Esikoiskausi:  2015
Nykyinen talli:  Red Bull Factory KTM Rally Team
Kilpailuja:  7
Voittoja:  1
Aikaisemmat sarjat
?–2013:  MX3
Mestaruudet
2012 2015 2018:  MX3 Erämaarallin MM Dakar-ralli
Aiheesta muualla
matthiaswalkner.com
Matthias Walkner (s. 1. syyskuuta 1986 Kuchl) on itävaltalainen erämaa- ja motocrosskuljettaja. Hän on vuoden 2018 Dakar-rallin voittaja, sekä kaksinkertainen erämaarallin maailmanmestari (2015 ja 2021) ja MX3-luokan motocrossin maailmanmestari (2012).
Kilpaura

Walkner oli kiinnostunut nuoresta iästä lähtien moottoripyöristä ja työskenteli 16-vuotiaana moottoripyöräkorjaamolla. Sittemmin 2004 hän sai sopimuksen KTM:n motocrosstallin kanssa, jossa hän oli aluksi testikuljettajana, kunnes siirtyi kilpailemaan MX3-luokkaan. Walkner saavutti motocrossin maailmanmestaruuden 2012 ja ajoi seuraavana vuonna MM-pisteissä kolmanneksi.
Kilpaura > Erämaaralli (2015–)

Walkner siirtyi motocrossin jälkeen erämaaralleihin KTM:n KTM 450 Rally pyörällä, joka oli menestynyt erityisesti Dakar-rallissa koko 2000-vuosikymmenen. Ensimmäisessä Dakar-rallissaan Walkner ajoi muun muassa hallitsevan voittajan Marc Coman tallikaverina yrittäen oppia mahdollisimman paljon rallista. Walkner onnistui voittamaan yhden erikoiskokeen rallin alussa, kunnes joutui keskeyttämään sairastumisen vuoksi. Hän palasi maaliskuussa kilpailemaan erämaarallin maailmanmestaruudesta, kun ensimmäinen kilpailu ajettiin Abu Dhabissa, jossa hän sijalle 31. Huhtikuussa Qatarin Sealine rallissa Walkner ajoi seitsemänneksi ja jätti seuraavan Egyptin rallin välistä. Kesäkuussa Walkner ajoi Sardinian erämaarallin voittoon. Elo-syyskuussa ajettiin Chilessä Atacama ralli, joka oli kauden toiseksi viimeinen. Walkner onnistui ajamaan toiseksi heti Pablo Quintanillan jälkeen. Hän ohitti samalla MM-sarjaa johtaneen Sam Sunderlandin. Viimeinen kilpailu ajettiin lokakuussa Marokossa, jossa KTM otti kaksoisvoiton Walknerin ajettua toiseksi varmistaen samalla erämaarallin maailmanmestaruuden seitsemän pisteen erolla Sunderlandiin.
Vuosi 2016 jäi lyhyeksi, kun hän joutui keskeyttämään Dakar-rallin seitsemännellä erikoiskokeella onnettomuuden vuoksi. Walkner oli noussut sitä ennen kuudennella erikoiskokeella rallin kolmanneksi ajettuaan kyseisellä erikoiskeella toiseksi nopeimman ajan. Hän ei puolustanut erämaarallin mestaruuttaan vaan ajoi kauden aikana kaksi rallia. Chilessä Walkner ajoi kuudenneksi ja Marokon rallissa seitsemänneksi ollen loppupisteissä yhdestoista.
Kilpaura > Erämaaralli (2015–) > Dakar-rallin menestysvuodet (2017–2019)

Vuoden 2017 Dakar-rallissa Walkner onnistui ajamaan toiseksi heti tallikaverinsa Sam Sunderlandin jälkeen. Hän onnistui voittamaan yhden erikoiskokeen rallin neljännellä erikoiskokeella, jonka myötä Walkner nousi hetkellisesti rallin toiseksi. Hän putosi kuitenkin seuraavalla erikoiskokeella pois kärkikolmikosta, mutta onnistui nousemaan kolmanneksi viimeisellä erikoiskokeella toiseksi pitäen sijoituksensa loppuun saakka. Erämaarallin maailmanmestaruuskisoissa Walkner ajoi pisteissä kolmanneksi häviten maailmanmestaruuden viiden pisteen erolla Pablo Quintanillalle.
Vuoden 2018 Dakar-rallissa Walkner teki historiaa olemalla ensimmäinen itävaltalainen Dakar-rallin voittaja. Hän ajoi rallin alussa hyviä aikoja ollen kolmanneksi nopein toisella ja neljännellä erikoiskokeella ja lopulta toiseksi nopein viidennellä erikoiskokeella. Lopulta kymmenennellä erikoiskokeella Walkner ajoi rallin ainoan erikoiskoevoittonsa noin 12 minuuttia nopeammin Pablo Quintanillaa ja siirtyi rallin johtoon. Walker ei enää ajanut jäljellä olevilla erikoiskokeella kolmen parhaan nopeimman aikoja, mutta onnistui varmistamaan voiton lähes 17 minuutin erolla toiseksi tulleeseen Kevin Benavidesiin. Saman vuoden erämaarallin maailmanmestaruuskisoissa Walkner ajoi urallaan toistamiseen loppupisteissä kolmanneksi häviten 16 pisteen erolla maailmanmestaruuden tallikaverilleen Toby Pricelle.
Walkner jatkoi vuoden 2019 Dakar-rallissa menestystään ajettuaan kolmannen kerran peräkkäin palkintokorokkeelle oltuaan tällä kertaa toinen heti tallikaverinsa Toby Pricen jälkeen. Hän onnistui voittamaan rallin aikana kaksi erikoiskoetta. Walkner nousi toisella erikoiskokeella toiseksi voitettuaan sen, mutta putosi pian kärkikolmikosta vaikka ajoi neljännellä erikoiskokeella toiseksi nopeimman ajan. Voitettuaan kahdeksannen erikoiskokeen Walkner nousi rallin kolmanneksi Pablo Quintanilla perään. Viimeisellä erikoiskokeella Walkner nousi toiseksi Quintanillan keskeytettyä. Hän ajoi vielä Dakarin jälkeen Chilen erämaarallissa seitsemänneksi, joka oli samalla erämaarallin MM-sarjan viimeinen ralli.
Vuonna 2020 Dakar-ralli siirtyi Saudi-Arabiaan, jossa Walkner aloitti vahvasti oltuaan kolmen erikoiskokeen jälkeen kolmas. Hän kuitenkin putosi kärkikolmikosta ulos, mutta ajoi edelleen rallin kuudennella ja seitsemännellä erikoiskokeilla kolmanneksi nopeimman ajan. Walkner ajoi vielä toiseksi viimeisellä erikoiskokeella toiseksi nopeimman ajan ollen lopputuloksissa viides.
Vuoden 2021 Dakar-rallissa Walkner aloitti jälleen ajamalla ensimmäisellä erikoiskokeella kolmanneksi, mutta kärsi heti toisella erikoiskokeella kytkin ongelmista pudoten kauas kärjestä. Hän onnistui kytkimen korjauksen jälkeen ajamaan vielä kolmannella erikoiskokeella kolmanneksi nopeimman ajan, mutta kärsi neljännellä erikoiskokeella navigointi ongelmista jääden rallin johdosta 11 minuuttia. Hän ajoi vielä viimeisellä erikoiskokeella kolmanneksi nopeimman ajan, ollen lopputuloksissa yhdeksäs.
Markus Kosonen

Markus Kosonen (s. Tampere 18. helmikuuta 1983) on suomalainen elokuvatuottaja ja media-alan monitoimija. Hänen ensimmäinen pitkä elokuvatuotantonsa Leijonan Sydän esitettiin Yle TV2:ssa 23. joulukuuta 2006. Kosonen on toiminut elokuvien lisäksi aktiivisesti musiikkialalla; managerina ja festivaalituottajana.
Elokuvat

Helsinki 3D (2013)
Sydänjuuria (2012; Ismo Kallio, Tiina Rinne, Mikko Reitala)
Sanansaattaja (2010; Christian Sandström, Seija-Reetta Kotirinta)
Joskus paremmalla ajalla (2009)
Taivaankulkijat (2009)
Leijonan Sydän (2005)
Aiheesta muualla

Markus Kosonen Elonetissä.
Millicent Hearst

Millicent Hearst (omaa sukua Willson, 1882–1974) oli yhdysvaltalainen näyttelijä ja lehtimoguli William Randolph Hearstin vaimo.
Willson ja Hearst tapasivat Broadwayllä, missä 16-vuotias Millicent ja hänen sisarensa Anita Willson esiintyivät musikaalissa The Girl from Paris. Kuuden vuoden seurustelun jälkeen pariskunta vihittiin vuonna 1903. Heille syntyi viisi poikaa.
Millicent ja William Randolph Hearst etääntyivät toisistaan vuodesta 1926 alkaen, kun aviomies seurusteli yhä avoimemmin Marion Daviesin kanssa. Milllicent asettui New Yorkiin, kun taas William pysyi länsirannikon asunnoissaan. Hearstit eivät kuitenkaan koskaan tehneet avioeroa.
Millicent Hearst toimi aktiivisesti monissa hyväntekeväisyysjärjestöissä ensimmäisen maailmansodan ja sitä seuranneiden lamavuosien aikana. Hän oli sota-aikana  "New Yorkin pormestarin naisyhdistyksen"  puheenjohtaja. Yhdistys järjesti sotilaille viihdetapahtumia, ylläpiti ruokalaa, rohkaisi värväytymistä, sponsoroi isänmaallisia tapahtumia ja tarjosi avustustarvikkeita kuten hiiltä ja maitoa niitä tarvitseville. Millicent Hearst palveli myös muissa sodanaikaisissa komiteoissa, joissa kerättiin  varoja Ranskan jälleenrakentamiseen ja ranskalaisten orpojen auttamiseksi. Millicent Hearst perusti Free Milk Fund for Babies -rahaston vuonna 1921. Se tarjosi ilmaista maitoa New Yorkin köyhille vuosikymmeniä.
Melvillensaari

Melvillensaari voi tarkoittaa:
Melvillensaari, saari Kanadassa
Melvillensaari, saari Australiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Melvillensaari”, voi hakea sivunnimihaulla, laajalla sivunnimihaulla tai tekstihaulla.
Miehikkälän kirkonkylä

| Miehikkälän kirkonkylä |
| --- | --- |
 Miehikkälän kirkonkylä
 Koordinaatit: 60.6710°N, 27.7002°E 
Valtio:   Suomi
Maakunta:  Kymenlaakso
Seutukunta:  Kotka-Haminan seutukunta
Kunta:  Miehikkälä
Pinta-ala:  
 – Maa:  2,56 km²
Väkiluku:  589
 – Väestötiheys:  230,1 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2018 mukaiset. 
Infobox OKVirheellinen NIMI-arvo: 
Miehikkälän kirkonkylä on Miehikkälän kirkonkylä ja taajama Miehikkälässä, Kymenlaaksossa. Se on Miehikkälän kunnan hallinnollinen keskus ja suurin taajama. Se sijaitsee noin 15 kilometrin päässä Suomenlahden rannasta sekä Suomen ja Venäjän rajasta.
Miehikkälän kirkko.
Tilastokeskuksen taajama-aluerajauksen mukaisen Miehikkälän kirkonkylän taajaman väkiluku oli 589 vuoden 2018 lopussa.
Aiheesta muualla

Saivikkala (Miehikkälän kk) (miehikkala.fi)
Kuinka Miehikkälästä tuli Miehikkälä (miehikkala.fi)
Kymenlaakson maakunnan kuntien hallinnolliset keskukset
Luettelo steppitermeistä

Tämä on luettelo steppitermeistä. Yksiääniset askeleet lasketaan "yks". Kaksiääniset askeleet lasketaan "ja-yks". Kolmiääniset askeleet lasketaan "ja-a-yks". Neliääniset askeleet lasketaan "ja-a-a-yks".
Ball change

Kaksi step askelta peräkkäin laskien "ja-yks".
Brush

Pyyhkäisy eturaudalla lattiaan. Tehdään ulospäin (polvi ojentuu) ja sisäänpäin (polvi koukistuu). Myös nilkkanivel osallistuu liikkeeseen.
brush scuff: Brush eteen, mutta jää päkiälle lattiaan jalan viereen ("ja") - scuff ("yks").
brush - cramp roll: Brush ("ja") ja step ("yk-") oikealla - step ("-si") vasemmalla - heel ("ja") oikealla - heel ("kaks") vasemmalla.
flap - cramp roll: Flap ("ja-a") ja step ("yk-") oikealla - step ("-si") vasemmalla - heel ("ja") oikealla - heel ("kaks") vasemmalla.
Buffalo

Leap oikealla jalalla oikealle liikkuen ("yk-") - shuffle("si-ja")ja leap ("kaks") vasemmalla jalalla oikealle etuviistoon liikkuen, samalla oikea jalka vasemman nilkan edessä koukistettuna. Liike tehdään jalat aukikierrossa eli varpaat sivuille osoittaen.
buffalo flapillä: Kuten edellä, mutta leap - flap.
Chainées

Eteneminen pyörien askelilla.
chainées stepillä: Liikkuu ja pyörii step -askelin.
chainées step heelillä: Liikkuu ja pyörii polvet hieman koukussa step heel -askelin (kääntyen myös stepin ja heelin välissä).
chainées flapillä: Liikkuu ja pyörii polvet hieman koukussa flap-askelin.
Cramp

Step heel kaksiäänisenä laskien "ja-yks".
cramp roll: Step oikealla laskien "ja" - step vasemmalla laskien "yks" - heel oikealla laskien "ja" - heel vasemmalla laskien "kaks". Myös muita laskutapoja ja voidaan tehdä kaikki neliäänisenä eli kaikki äänet yhdellä tahdilla laskien "ja-a-a-yks".
military cramp roll: military-rytminen sarja, cramp roll oikealla laskien "yks-ja-a-kaks" - draw back oikealla laskien "ja-kol" - draw back vasemmalla laskien "ja-nel" - cramp roll vasemmalla - draw back vasemmalla - draw back oikealla - break (kasi kertaa cramp roll) oikealla - cramp roll oikealla - draw back oikealla - draw back vasemmalla.
Draw back

Brush taaksepäin jastep kaksiäänisenä laskien "ja-yks". Liikettä sivusuunnassa tehtäessä nilkan liike tapahtuu sivusuuntaisena.
Flap

Brush step kaksiäänisenä ja nopeana tehtynä täysin rennosti nilkalla liikettä ohjaamatta. Sivulle tehdessä myös nilkan liike tehdään sivusuunnassa.
flap heel: flap laskien "ja-a" ja heel laskien "yks".
Heel dig

Yksiääninen kannan napautus lattiaan ilman painonvaihtoa.
Heel drop

Kannan napautus lattiaan päkiän ollessa lattialla.
Heel step

Yksiääninen askel kannalle.
Hop

Hyppy yhdellä jalalla tullen alas päkiälle.
Jug

Painollisella jalalla tehty hypähtävä liu'utus eteenpäin, jonka päätteeksi kanta lyö lattiaan.